Pismo zapadnoj levici iz Ukrajine (Peščanik NVO, 2022)
Mnogo smo naučili od vas mi iz postsovjetskog sveta. Kada kažem "mi" mislim na atomizovane i uglavnom nepovezane komuniste, demokratske socijaliste, leve anarhiste, feministkinje i aktiviste iz Kijeva, Lavova, Minska, Sankt-Peterburga i drugih gradova koji sada tonu u užas rata i policijskog nasilja. Nakon što je naša marksistička tradicija degradirana, sklerotizovana i marginalizovana, komentare Marksovog Kapitala morali smo da čitamo na engleskom. Posle pada Sovjetskog Saveza oslanjali smo se na vaše analize američke hegemonije, zapadnog neoimperijalizma i neoliberalnog zaokreta u formama akumulacije kapitala. Inspiraciju smo nalazili u zapadnim društvenim pokretima, od alterglobalizma do antiratnih protesta, od OWS do BLM.